钦定古今图书集成/明伦汇编/宫闱典/第015卷 > 后汉
## 钦定古今图书集成/明伦汇编/宫闱典/第015卷 > 后汉

后汉制，皇太后置少府、卫尉及馀吏等官，皆以宫名
为号，员数秩次如中宫。

按《后汉书百官志》，秦有詹事一人，位在长秋上，亦宦
者，主中诸官，成帝省之，以其职并长秋。是后皇后当
法驾出，则中谒中宦者职吏权兼詹事，奉引讫罢。宦
者诛后，尚书选兼职吏一人奉引云。其中长信、长乐
宫者，署少府一人，职如长秋。及馀吏皆以宫名为号，
员数秩次如中宫。本注曰：“帝祖母称长信宫，故有长”
信少府。长乐少府，位在长秋上，及职吏皆宦者，秩次
如中宫。长乐又有卫尉仆，为太仆，皆二千石，在少府
上；丞六百石。其崩则省，不常置。

### 光武中元二年明帝即位尊母阴皇后为皇太后

按《后汉书明帝本纪》，中元二年二月戊戌，即皇帝位，
年三十。尊皇后曰皇太后。按《光烈阴皇后传》：“后讳
丽华，南阳新野人。光武即位，以后为贵人。十七年，废
皇后郭氏而立贵人。后在位恭俭，少嗜玩，不喜笑谑，
性仁孝矜慈。七岁失父，虽已数十年，言及未尝不流
涕，帝见常太息。显宗即位，尊后为太后。”

### 明帝永平三年皇太后阴氏幸章陵观旧庐

按《后汉书明帝本纪》，永平三年“冬十月甲子，车驾从
皇太后幸章陵，观旧庐。十二月戊辰，至自章陵。”按
《光烈阴皇后传》，“永平三年冬，帝从太后幸章陵，置酒
旧宅，会阴邓故人诸家子孙，并受赏赐。”

永平七年春正月癸卯，皇太后阴氏崩。二月庚申，葬
光烈皇后。

按《后汉书？明帝本纪》云云。按《光烈阴皇后传》：“七年
崩，在位二十四年，年六十，合葬原陵。明帝性孝爱，追
慕无已，十七年正月，当谒原陵，夜梦先帝太后如平
生欢。既寤，悲不能寐。即案历，明旦日吉。遂率百官及
故客上陵。其日降甘露于陵树，帝令百官采取以荐。
会毕，帝从席前伏御床，视太后镜奁中物，感动悲涕，
令”易脂泽装具，左右皆泣，莫能仰视焉。

永平十八年八月壬子太子即皇帝位年十九尊皇
后曰：“皇太后。”

按《后汉书章帝本纪》云云。按明德《马皇后传》，“后讳
某，伏波将军援之小女也。从兄严求进女掖庭，由是
选后入太子宫。显宗即位，以后为贵人。时后前母姊
女贾氏亦以选入，生肃宗。帝以后无子，命令养之。后
于是尽心抚育，劳悴过于所生。肃宗亦孝性惇笃，恩
性天至，母子慈爱，始终无纤介之间。永平三年，立为
皇”后。及帝崩，肃宗即位，尊后曰皇太后。诸贵人当徙
居南宫，太后感析别之怀，各赐玉赤绶，加安车驷马，
白越三千端，杂帛二千疋，黄金十斤。自撰《显宗起居
注》，削去兄防参医药事。帝请曰：“黄门舅旦夕供养且
一年，既无褒异，又不录勤劳，无乃过乎？”太后曰：“吾不
欲令后世闻先帝数亲后宫之家，故不”著也。

### 章帝建初二年帝欲封爵诸舅太后手诏不许

按《后汉书章帝本纪》，不载。按《明德马皇后传》：建初
元年，欲封爵诸舅，太后不听。明年夏，大旱，言事者以
为不封外戚之故，有司因此上奏，宜依旧典。太后诏
曰：“凡言事者，皆欲媚朕以要福耳。昔王氏五侯，同日
俱封，其时黄雾四塞，不闻澍雨之应。又田蚡、窦婴，宠
贵横恣，倾覆之祸，为世所传。故先帝防慎舅氏，不令
在枢机之位，诸子之封，裁令半楚、淮阳诸国。常谓我
子不当与先帝子等。今有司奈何欲以马氏比阴氏
乎？吾为天下母，而身服大练，食不求甘，左右但著帛
布，无香薰之饰者，欲身率下也。”以为外亲见之，当伤
心自敕，但笑言。太后素好俭，前过濯龙门，上见外家
问起居者，车如流水，马如游龙，仓头衣“绿褠，领袖正
白，顾视御者不及远矣。故不加谴怒，但绝岁用而巳。

德，重袭西京败亡之祸哉！”固不许。帝省诏悲叹，复重
请曰：“汉兴，舅氏之封侯，犹皇子之为王也。太后诚存
谦虚，奈何令臣独不加恩三舅乎！且卫尉年尊，两校
尉有大病，如令不讳，使臣长抱刻骨之恨。宜及吉时，
不可稽留。”太后报曰：“吾反复念之，思令两善，岂徒欲
获谦谦之名，使帝受不外施之嫌哉！昔窦太后欲封
王皇后之兄丞相条侯，言受高祖约，无军功，非刘氏
不侯。今马氏无功于国，岂得与阴、郭中兴之后等邪！
常观富贵之家，禄位重叠，犹再实之木，其根必伤。且
人所以愿封侯者，欲上奉祭祀，下求温饱耳。今祭祀
则受四方之珍，衣食则蒙御府馀资，斯岂不足，而必
当得一县乎？吾计之熟矣，勿有疑也。夫至孝之行，安
亲为上。今数遭变异，糓价数倍，忧惶昼夜，不安坐卧，
而欲先营外封，违慈母之拳拳乎！吾素刚急，有胸中
气，不可不顺也。若阴阳调和，边境清静，然后行子之
志。吾但当含饴弄孙，不能复关政矣。”时新平主家御
者失火，延及北阁后殿，太后以为己过，起居不欢。时
当谒原陵，自引守备不慎，惭见陵园，遂不行。初，太夫
人葬，起坟微高，太后以为言，兄廖等即时减削。其外
亲有谦素义行者，辄假借温“言，赏以财位。如有纤介，
则先见严恪之色，然后加谴；其美车服不轨法度者，
便绝属籍，遣归田里。”广平、钜鹿、乐成王车骑朴素，无
金银之饰。帝以白太后，太后即赐钱各五百万。于是
内外从化，被服如一，诸家惶恐，倍于永平时。乃置织
室，蚕于濯龙中，数往观视，以为娱乐。常与帝旦夕言
道政事，及教授诸小王《论语》经书。述叙平生。雍和终
日。

建初四年，帝封爵三舅，太后仍不许。寻崩，祔葬如故
事。

按《后汉书章帝本纪》：建初四年六月癸丑，皇太后马
氏崩。秋七月壬戌，葬明德皇太后。按《明德马皇后
传》：“四年，天下丰稔，方垂无事，帝封三舅廖防光为列
侯，并辞让，愿就关内侯。太后闻之曰：‘圣人设教，各有
其方，知人情性，莫能齐也。吾少壮时，但慕竹帛，志不
顾命。今虽已老，而复戒之在得故，日夜惕厉，思自降
损，居不求安，食不念饱，冀乘此道，不负先帝。所以化
导兄弟，共同斯志，欲令瞑目之日，无所复恨，何意老
志复不从哉？万年之日长恨矣’！”廖等不得已，受封爵，
而退位归第焉。太后其年寝疾，不信巫祝小医，数敕
绝祷祀。至六月崩。在位二十三年，年四十馀，合葬显
节陵。

### 章和二年和帝即位尊窦皇后为皇太后太后临朝诏以兄侍中宪为内辅太尉邓彪为太傅

按《后汉书和帝本纪》，帝母梁贵人，为窦皇后所谮，忧
卒，窦后养帝以为己子，建初七年，立为皇太子。章和
二年二月壬辰，即皇帝位，年十岁。尊皇后曰皇太后，
太后临朝。庚戌，皇太后诏曰：“先帝以明圣奉承祖宗，
至德要道，天下清静，庶事咸宁。今皇帝以幼年，茕茕
在疚，朕且佐助听政，外有大国贤王，并为藩屏，内有”
公卿大夫，统理本朝，恭己受成，夫何忧哉！然守文之
际，必有内辅以参听断。侍中宪，朕之元兄，行能兼备，
忠孝尢笃，先帝所器，亲受遗诏，当以旧典，辅斯职焉。
宪固执谦让，节不可夺。今供养两宫，宿卫左右，厥事
已重，亦不可复劳以政事。故太尉邓彪，元功之族，三
让弥高，海内归仁，为群贤首。先帝褒“表，欲以崇化。今
彪聪明康彊，可谓老成黄耇矣。其以彪为太傅，赐爵
关内侯，录尚书事。百官总己以听朕，庶几得专心内
位。於戏！群公其勉率百僚，各修厥职，爱养元元，绥以
中和，称朕意焉。”按章德《窦皇后传》：“后讳某，扶风平
陵人，大司徒融之曾孙也。建初二年，后与女弟俱以
选例入是长乐宫，进止”有序，风容甚盛。肃宗先闻后
有才色，及见，雅以为美，马太后亦异焉，因入掖庭，见
于北宫章德殿。后性敏给，倾心承接，称誉日闻。明年
遂为皇后。后宠幸殊特，专固后宫。后既无子，梁贵人
生和帝，后养为己子。帝崩，和帝即位，尊后为皇太后，
皇太后临朝。

### 和帝永元九年皇太后窦氏崩因追尊皇妣梁贵人为皇太后

按《后汉书。和帝本纪》，永元九年闰月辛巳，皇太后窦
氏崩。丙申，葬章德皇后。“九月甲子，追尊皇妣梁贵人
为皇太后。冬十月乙酉，改葬恭怀梁皇后于西陵。”
按《章德窦皇后传》，“九年太后崩，未及葬，而梁贵人姊
嫟上书陈贵人枉殁之状。太尉张酺、司徒刘方、司空
张奋上奏，依光武黜吕太后故事，贬太后尊号不宜
合”葬先帝。百官亦多上言者，帝手诏曰：“窦氏虽不遵
法度，而太后常自减损。朕奉祀十年，深惟大义。礼，臣
子无贬，尊上之文，恩不忍离，义不忍亏。案前世上官，
太后亦无降黜，其勿复议。”于是合葬敬陵，在位十八
年。按《梁贵人传》，贵人，梁竦之女也。建初二年，亦与
中姊俱选入掖庭为贵人。四年生和帝，窦后养为己子，欲专名外家而忌梁氏。八年，迺作《飞书》以陷竦，竦
坐诛。贵人姊妹以忧卒。九年，太后崩，未及葬，而梁贵
人姊嫟上书陈贵人枉殁之状。帝以贵人酷殁，殓葬
礼阙，迺改殡于承光宫，上尊谥曰恭怀皇后，追服丧
制，百官缟素。与姊大贵人俱葬西陵，仪比敬园。

### 元兴元年殇帝即位尊母邓皇后为皇太后太后临朝

按《后汉书殇帝本纪》，“孝殇皇帝讳隆，和帝少子也。元
兴元年十二月辛未夜即皇帝位，时诞育百馀日。尊
皇后曰皇太后，太后临朝。”按《和熹邓皇后传》：“后讳
绥，太傅禹之孙也。父训，护羌校尉。永元四年，当以选
入，会训卒。七年，后复与诸家子俱选入宫。八年，入掖
庭为贵人。十四年夏，阴后以巫蛊事废，至冬立为皇
后。”元兴元年，帝崩。长子平原王有疾，而诸皇子夭殁，
前后十数，后生者辄隐秘养于人间。殇帝生始百日，
后乃迎立之，尊后为皇太后。太后临朝，和帝葬后，宫
人并归园。太后赐周、冯贵人策曰：“朕与贵人托配后
庭，共欢等列，十有馀年，不获福祐。先帝早弃天下，孤
心茕茕，靡所瞻仰，夙夜永怀，感怆发中。”今当以旧典
分归后园，惨结增叹，《燕燕》之诗，曷能喻焉。其赐贵人
玉青盖车，采饰辂骏马各一驷，黄金三十斤，杂帛三
千匹，白越四千端。又赐冯贵人玉赤绶，以未有头上
步摇环珮，加赐各一具。

### 殇帝延平元年太后诏宽诸犯禁锢及掖庭宫人皆为平民殇帝崩太后定策立安帝

按《后汉书殇帝本纪》：延平元年“五月辛卯，皇太后诏
曰：‘皇帝幼冲，承统鸿业，朕且权礼，佐助听政，兢兢寅
畏，不知所济。深惟至治之本，道化在前，刑罚在后，将
稽中和，广施庆惠，与吏民更始。其大赦天下。自建武
以来，诸犯禁锢，诏书虽解，有司持重，多不奉行，其皆
复为平民’。”六月丁卯，诏司徒、大司农、长乐、少府曰：“朕
以无德，佐助统政，夙夜经营，惧失厥衷。思惟治道，由
近及远，先内后外。自建武之初以至于今，八十馀年，
宫人岁增，房御弥广。又宗室坐事没入者，犹托名公
族，甚可愍焉。今悉免遣，及掖庭宫人皆为庶民，以抒
幽隔郁滞之情。诸官府郡国王侯家奴婢姓刘及疲
癃羸老，皆上其名，务令实悉。”按《安帝本纪》，“恭宗孝
安皇帝，讳祐，肃宗孙也。父清河孝王庆，母左姬，年十
岁，好学史书，和帝常称之，数见禁中。延平元年，庆始
就国，邓太后特诏留帝于清河邸。八月，殇帝崩，太后
与兄车骑将军邓骘定策禁中，其夜使骘持节以玉
青盖车迎帝，斋于殿中。皇太后御崇德殿，百官皆吉
服，群臣陪位，引拜帝为”长安侯。皇太后诏曰：“先帝圣
德淑茂，早弃天下。朕奉皇帝，夙夜瞻仰日月，冀望成
就，岂意卒然颠沛，天年不遂，悲痛断心。朕惟平原王
素被痼疾，念宗庙之重，思继嗣之统。惟长安侯祐，质
性忠孝，小心翼翼，能通《诗》《论》，笃学乐古，仁惠爱下，年
已十三，有成人之志。亲德系后，莫宜于祐。礼，昆弟之
子犹己子。《春秋》之义，为人后者为之子，不以父命辞
王父命。其以祐为孝和皇帝，嗣，奉承祖宗。”按《礼仪奏》
又作策命曰：“惟延平元年秋八月癸丑”，皇太后曰：“咨
长安侯祐，孝和皇帝懿德巍巍，光于四海，大行皇帝
不永天年。朕惟侯，孝章帝世嫡皇孙，谦恭慈顺，在孺
而勤，宜奉郊庙，承统大业。今以侯嗣孝和皇帝。后其
审君汉国，允执其中。一人有庆，万民赖之，皇帝其勉
之哉！”读策毕，太尉奉上玺绶，即皇帝位，年十三，太后
犹临朝。按《和熹邓皇后传》：是时新遭大忧，法禁未
设，宫中亡大珠一箧，太后念欲考问，必有不辜，乃亲
阅宫人，观察颜色，即时首服。又，和帝幸人吉成，御者
共枉吉成以巫蛊事，遂下掖庭考讯，辞证明白。太后
以先帝左右，待之有恩，平日尚无恶言，今反若此，不
合人情。更自呼见实核，果御者所为，莫不叹服，以为
圣明。常以鬼神难征，淫祀无福，乃诏有司罢诸祠官
不合典礼者。又诏赦除建武以来诸犯妖恶，及马、窦
家属所被禁锢者，皆复之为平人。减大官、导官、尚方
内者服御珍膳靡丽难成之物，自非供陵庙稻粱米
不得导择朝夕一肉饭而已。旧大官、汤官经用，岁且
二万万，太后敕止曰：“杀省珍费。”自是裁数千万。及郡
国所贡，皆减其过半，悉斥卖上林鹰犬。其蜀汉扣器、
九带佩刀，并不复调止。画工三十九种。又御府尚方
织室，锦绣冰纨绮縠、金银珠玉、犀象玳瑁、雕镂翫弄
“之物，皆绝不作。离宫别馆储峙米糒薪炭，悉令省之。”
又诏“诸园贵人，其宫人有宗室同族，若羸老不任使
者，令园监实核上名。”自御北宫《增喜观》阅问之，恣其
去留，即日免遣者五六百人。及殇帝崩，太后定策立
安帝，犹临朝政。以连遭大忧，百姓苦役，殇帝康陵方
中秘藏及诸工作，事事减约，十分居一。诏告司隶校
尉、河南尹、南阳太守曰：“每览前代外戚宾客，假借威
权，轻薄謥𫍣，至有浊乱奉公，为人患苦，咎在执法怠
懈，不辄行其罚故也。今车骑将军骘等虽怀敬顺之
志，而宗门广大，姻戚不少，宾客奸猾，多干禁宪。其明加检敕，勿相容护。”自是亲属犯罪，无所假贷。太后愍
阴氏之罪废，赦其徙者归乡。敕还资财五百馀万。

### 安帝永初二年以旱皇太后亲幸洛阳寺录囚澍雨大降

按《后汉书安帝本纪》：“永初二年五月，旱，丙寅，皇太后
幸洛阳寺及若卢狱，录囚徒，赐河南尹、廷尉卿及官
属以下各有差，即日降雨。”按《和熹邓皇后传》：“永初
二年夏，京师旱，亲幸洛阳寺，录冤狱，有囚实不杀人
而被考自诬，羸困舆见，畏吏不敢言，将去，举头若欲
自诉。太后察视觉之，即呼还问状，具得枉实，即时收
洛”阳令，下狱抵罪。行未还宫，澍雨大降。

永初三年，太后戒“祷请祝辞不得妄生不祥语。飨会
卫士毋设戏作乐，减逐疫侲子之半。”

按《后汉书安帝本纪》，不载。按《和熹邓皇后传》：“永初
三年秋，太后体不安，左右忧惶，祷请祝辞，愿得代命。
太后闻之，即谴怒，切敕掖庭令以下，但使谢过祈福，
不得妄生不祥之言。旧事，岁终当飨，遣卫士，大傩逐
疫。太后以阴阳不和，军旅数兴，诏飨会勿设戏作乐，
减逐疫侲子之半，悉罢象、橐驼之属，丰年复故。
永初四”年，太后诏谒者刘珍及博士等五十馀人诣
东观校雠传记，赐赉有差。新野君薨，太后尽哀毁赙
谥之礼。

按《后汉书安帝本纪》，“永初四年二月乙亥，诏谒者刘
珍及五经博士校定《东观五经》诸子传记百家艺术。”
整齐脱误，是正文字。“冬十月甲戌，新野君阴氏薨，使
司空持节护丧事。”按《和熹邓皇后传》：“太后自入宫
掖，从曹大家受经书，兼天文算数，昼省王政，夜则诵
读。而患其谬误，惧乖典章，乃博选诸儒刘珍等及博
士”议郎、四府掾史五十馀人，诣东观雠校传记。事毕，
奏御，赐葛布各有差。又诏中官近臣，于东观受读经
传，以教授宫人，左右习诵，朝夕济济。及新野君薨，太
后自侍疾病，至乎终尽，忧哀毁损，事加于常。赠以长
公主赤绶，东园秘器，玉衣绣衾，又赐布三万匹，钱三
千万。骘等遂固让，钱布不受，使司空持节护丧事，仪
比东海恭王，谥曰《敬君》。

永初六年，太后再幸洛阳寺，录囚。

按《后汉书。安帝本纪》：永初六年“夏五月戊辰，皇太后
幸洛阳寺，录囚徒，理冤狱。”按《和熹邓皇后传》：“久旱，
太后比三日幸洛阳，录囚徒，理出死罪三十六人，耐
罪八十人，其馀减罪死右趾以下至司寇。”

永初七年春正月庚戌。皇太后率大臣命妇谒宗庙
按《后汉书安帝本纪》云云。按《和熹邓皇后传》。七年
正月初入太庙。斋七日。赐公卿百僚各有差。庚戌谒
宗庙。率命妇群妾相礼仪。与皇帝交献亲荐。成礼而
还。因下诏曰：“凡供荐新味。多非其节。或郁养强熟。或
穿掘萌芽。味无所至而夭折生长。岂所以顺时育物
乎。”《传》曰：“非其时不食。”自今当奉祠陵庙及给御者，皆
须时乃上。凡所省二十三种，

### 元初五年平望侯刘毅以太后德政宜令史官著长乐宫圣德颂勒之金石帝从其言

按《后汉书安帝本纪》，不载。按《和熹邓皇后传》：“自太
后临朝，水旱十载，四裔外侵，盗贼内起，每闻人饥，或
达旦不寐，而躬自减彻，以救灾阸，故天下复平，岁还
丰穰。”元初五年，平望侯刘毅以太后多德政，欲令早
有注纪，上书安帝曰：“臣闻《易》载羲农而皇德著，书述
唐虞而帝道崇。故虽圣明，必书功于竹帛，流音于管
弦。”伏惟皇太后膺大圣之姿，体乾坤之德，齐踪虞妃，
比迹任姒，孝悌慈仁，允恭节约，杜绝奢盈之源，防抑
逸欲之兆，正位内朝，流化四海。及元兴、延平之际，国
无储副，仰观乾象，参之人誉，援立陛下为天下主，永
安汉室，绥静四海。又遭水潦，东州饥荒。垂恩元元，冠
盖交路，菲薄衣食，躬率群下，损膳解骖，“以赡黎苗。”恻
隐之恩，犹视赤子。克己引愆，显扬仄陋。崇晏晏之政，
敷在宽之教。兴灭国，继绝世，录功臣，复宗室，追还徙
人，蠲除禁锢。政非惠和，不图于心；制非旧典，不访于
朝。弘德洋溢，充塞宇宙。洪泽丰沛，漫衍八方，华夏乐
化，外裔混并。丕功著于大汉，硕惠加于生人。巍巍之
业，可闻而不可及；荡荡之勋，可诵而不可名。古之帝
王，左右置史；汉之旧典，世有注纪。夫道有夷崇，治有
进退，若善政不述，细异辄书。是为尧、汤负洪水大旱
之责，而无咸熙假天之美；高宗、成王有雉雊迅风之
变，而无中兴康宁之功也。上考《诗》《书》，有虞二妃，周室
三母，修行佐德，思不逾阈。未有内遭家难，外遇灾害。
览总《大麓》，经营天物，功德巍巍若兹者也。宜令史官
著《长乐宫》，注《圣德颂》，以敷宣景燿，勒勋金石，悬之日
月，摅之罔极，以崇陛下烝烝之孝。帝从之。

元初六年，太后开邸第，设“教学经书，督济北、河间诸
王子及邓氏近亲，躬自监试。又置师保，以抚循幼者。”
诏谕从兄邓康，寻康以罪免官。

按《后汉书安帝本纪》，不载。按《和熹邓皇后传》，元初
六年，太后诏征和帝弟济北河间王子男女年五岁以上四十馀人，又邓氏近亲子孙三十馀人，并为开
邸第，教学经书，躬自监试，尚幼者使置师保，朝夕入
宫，抚循诏导，恩爱甚渥。乃诏从兄河南尹豹、越骑校
尉康等曰：“吾所以引纳群子，置之学官者，实以方今
承”百王之敝，时俗浅薄，巧伪滋生，《五经》衰缺，不有化
导，将遂陵迟。故欲褒崇圣道，以匡失俗。《传》不云乎：“饱
食终日，无所用心。”难矣哉！今末世贵戚食禄之家，温
衣美饭，乘坚驱良，而面墙术学，不识臧否，斯故祸败
所由来也。永平中，四姓小侯皆令入学，所以矫俗厉
薄，反之忠孝。先公既以武功书之竹帛，“兼以文德教
化子孙，故能束修不触罗网。诚令儿曹上述祖考休
烈，下念诏书本意，则足矣，其勉之哉！”康以太后久临
朝政，心怀畏惧，托病不朝。太后使内人问之。时宫婢
出入，多能有所毁誉，其耆宿者皆称中大人，所使者
乃康家先婢，亦自通中大人。康闻，诟之曰：“汝我家出，
尔敢尔耶？”婢怒，还说康诈疾而言不逊。太后遂免康
官，遣归国，绝属籍。

### 建光元年三月癸巳皇太后邓氏崩丙午葬和熹皇后

按《后汉书安帝本纪》云云。按《和熹邓皇后传》：“永宁
二年二月，寝病渐笃，乃乘辇于前殿，见侍中尚书，因
北至太子新所缮宫。还，大赦天下，赐诸园贵人王主
群僚钱布各有差。诏曰：‘朕以无德，托母天下，而薄祐
不天，早离大忧。延平之际，海内无主，元元厄运，危如
累卵。勤勤苦心，不敢以万乘为乐。上欲不欺天愧先
帝，下不违人，负宿心。诚在济度百姓，以安。刘氏自谓
感彻天地，当蒙福祚，而丧祸内外，伤痛不绝。顷以废
病沉滞，久不侍祠，自力上原陵，加欬逆唾血，遂至不
解。存亡大分，无可奈何。公卿百官，其勉尽忠恪，以辅
朝廷’。”三月崩，在位二十年，年四十一，合葬顺陵。

### 延光四年安帝崩尊皇后阎氏为皇太后太后临朝定策立少帝少帝殇顺帝立迁太后于离宫家属徙比景

按《后汉书安帝本纪》：“延光四年二月甲辰，南巡狩。三
月庚申，幸宛。帝不豫。丁卯，幸叶，帝崩于乘舆。年三十
二。秘不敢宣。所在上食问起居如故。庚午，还宫。辛未
夕，乃发丧。尊皇后为皇太后。太后临朝。以兄大鸿胪
阎显为车骑将军，定策禁中。立章帝孙济北惠王寿
子北乡侯懿。乙酉，北乡侯即皇帝位。”按《顺帝本纪》：
“孝顺皇帝讳保，安帝之子也。母李氏，为阎皇后所害。
永宁元年，立为皇太子。延光三年，安帝乳母王圣、大
长秋江京、中常侍樊丰，谮太子乳母王男、厨监邴吉，
杀之。太子数为叹息。王圣等惧有后祸，遂与丰、京共
构陷太子，太子坐废为济阴王。明年三月，安帝崩，北
乡侯立济阴王以废黜，不得上殿亲临”梓宫，悲号不
食，内外群僚，莫不哀之。及北乡侯薨，车骑将军阎显
及江京与中常侍刘安、陈达等白太后，秘不发丧，而
更征立诸国王子，乃闭宫门，屯兵自守。十一月丁巳，
京师及郡国十六地震。是夜，中黄门孙程等十九人
共斩江京、刘安、陈达等，迎济阴王于德阳殿西锺下，
即皇帝位。按《安思阎皇后传》：“后讳姬，河南荥阳人
也。元初元年，以选入掖庭，甚见宠爱，为贵人。二年，立
为皇后。后专房妒忌。帝幸宫人李氏，生皇子保，遂鸩
杀李氏。后宠既盛，而兄弟颇与朝权。后遂与大长秋
江京、中常侍樊丰等共谮皇太子保，废为济阴王。四
年春，后从帝幸章陵，帝道疾，崩于叶县。后显兄弟及
江京、樊丰”等谋曰：“今晏驾道次，济阴王在内，邂逅公
卿立之，还为大害。”乃伪云帝疾甚，徙御卧车，行四日，
驱驰还宫。明日，诈遣司徒刘喜诣郊庙、社稷，告天请
命。其夕，乃发丧，尊后曰皇太后。皇太后临朝，以显为
车骑将军、仪同三司。太后欲久专国政，贪立幼年，与
显等定策禁中，迎济北惠王子北乡侯懿立为皇帝。
显忌大将军耿宝，位尊权重，威行前朝，乃风有司奏
“宝及其党与中常侍樊丰、中郎将谢恽、恽弟侍中笃、
笃弟大将军长史宓、侍中周广、阿毋野王君王圣、圣
女永、永婿黄门侍郎樊严等更相阿党，互作威福，探
刺禁省，更为唱和，皆大不道。”丰、恽、广皆下狱死，家属
徙比景。宓、严减死髡钳，贬宝为则亭侯，遣就国，自杀，
王圣母子徙雁门。于是景为卫尉，耀城门校尉，晏执
金吾，兄弟权要，威福自由。少帝立二百馀日而疾笃，
显兄弟及江京等皆在左右。京引显屏语曰：“北乡侯
病不解，国嗣宜时有定。前不用济阴王，今若立之，后
必当怨。又何不早征诸王子，简所置乎！”显以为然。及
少帝薨，京白太后征济北、河间王子，未至，而中黄门
孙程合谋杀江京等，立济阴王，是为顺帝。显景、晏及
党与皆伏诛。迁太后于离宫，家属徙比景。

### 顺帝永建元年正月辛未皇太后阎氏崩二月甲申葬安思皇后

按《后汉书顺帝本纪》云云。按《安思皇后传》。“明年太
后崩。在位十二年。合葬恭陵。”

曰虞贵人。建康元年，立为皇太子。其年八月庚午即
皇帝位，年二岁。尊皇后曰皇太后，太后临朝。按《顺
烈梁皇后传》：后讳妠，大将军商之女，恭怀皇后弟之
孙也。永建三年，与姑俱选入掖庭，时年十三。相工茅
通见后，惊再拜贺曰：“此所谓日角偃月，相之极贵，臣
所未尝见也。”太史卜兆得寿房，又筮得《坤》之《比》，遂以
为贵人。阳嘉元年，立贵人为皇后。建康元年，帝崩。后
无子，美人虞氏子炳立，是为冲帝。尊后为皇太后，太
后临朝。

### 冲帝永嘉元年梁太后与兄冀定策立质帝以久旱诏减刑祈祷赐恤贫民

按《后汉书质帝本纪》：“冲帝不豫，大将军梁冀征帝到
洛阳都亭。及冲帝崩，皇太后与冀定策禁中，丙辰，使
冀持节以王青盖车迎帝入南宫。丁巳，封为建平侯。
其日即皇帝位，年八岁。五月甲午，诏曰：‘朕以不德，托
母天下，布政不明，每失厥中。自春涉夏，大旱炎赫，忧
心京京，故得祷祈明祀，冀蒙润泽。前虽得雨，而宿麦
颇伤，比日阴云，还复开霁，寤寐永叹，重怀惨结。将二
千石令长不崇宽和暴刻之为乎？其令中都官系囚，
罪非殊死考未竟者，一切任出，以须立秋。郡国有名
山大泽，能兴云致雨者，二千石长吏各洁斋请祷，竭
诚尽礼。又兵役连年，死亡流离，或支骸不敛，或停棺
莫收，朕甚愍焉。昔文王葬枯骨，人赖其德。今遣使者
案行，若无家属及贫无资者，随宜赐恤，以慰孤魂’。”
按《顺烈梁皇后传》：冲帝寻崩，复立质帝，犹秉朝政。时
扬徐剧贼寇扰州郡，西羌、鲜卑及日南蛮夷，攻城暴
掠，赋敛烦数，官民困竭。太后夙夜勤劳，推心仗贤，委
任太尉李固等，拔用忠良，务崇节俭。其贪叨罪慝，多
见诛废。分兵讨伐，群寇“消夷。海内肃然，宗庙以宁。”

### 质帝本初元年梁太后与兄冀又定策立桓帝太后犹临朝政

按《后汉书桓帝本纪》：“本初元年，梁太后征帝到夏门
亭，将妻以女弟。会质帝崩，遂与兄大将军冀定策禁
中。闰月庚寅，使冀持节以王青盖车迎帝入南宫。其
日即皇帝位，时年十五，太后犹临朝政。”按《顺烈梁
皇后传》：“后兄大将军冀，鸩杀质帝，专权暴滥，忌害忠
良，数以邪说疑误。”太后遂立桓帝而诛李固。太后又
溺于宦官，多所封宠，以此天下失望。

### 桓帝建和二年三月戊辰帝从皇太后幸大将军梁冀府

按：《后汉书桓帝本纪》云云。

### 和平元年皇太后始归政寻崩帝尊本生母博园贵人匽氏为孝崇皇后宫名永乐

按《后汉书桓帝本纪》：“和平元年春正月己亥，诏曰：‘曩
者遭家不造，先帝早世，永惟大宗之重，深思嗣续之
福。询谋台辅，稽之兆占，既建明哲，克定统业，天人协
和，万国咸宁。元服已加，将即委付，而四方盗窃，颇有
未静，故假延临政，以须安谧。幸赖股肱御侮之助，残
丑消荡，民和年稔，普天率土，遐迩洽同。远览复子明
辟之义，近慕先姑归授之法。及今令辰，皇帝称制，群
公卿士，虔恭尔位，戮力一心，勉同断金，展也大成，则
所望矣’。”二月甲寅，皇太后梁氏崩。三月甲午，葬顺烈
皇后。夏五月庚辰，尊博园匽贵人曰孝崇皇后。按
《顺烈梁皇后传》，和平元年春，归政于帝。太后寝疾遂
笃，乃御辇幸宣德殿，见宫省官属及诸梁兄弟。诏曰：
“朕素有心下结气，从间以来，加以浮肿，逆害饮食，寖
以沉困。比使内外劳心请祷，私自忖度，日夜虚劣，不
能复与群公卿士共相终竟，援立圣嗣，恨不久育养，
见其终始。今以皇帝、将军兄弟委付股肱，其各自勉
焉。”后二日而崩。在位十九年，年四十五，合葬宪陵。
按《孝崇匽皇后传》，孝崇匽皇后，讳明，为蠡吾侯翼媵
妾，生桓帝。桓帝即位明年，追尊翼为孝崇皇，陵曰博
陵，以后为博园贵人。和平元年，梁太后崩，乃就博陵
尊后为孝崇皇后，遣司徒持节奉策授玺绶，赍乘舆
器服，备法物。宫曰永乐，置太仆少府以下，皆如长乐
宫故事。〈汉官仪曰帝祖母称长信宫帝母称长乐宫故有长信少府长乐少府及职吏皆宦者为
之〉又置虎贲、羽林卫士，起宫室。分钜鹿九县为后汤
沐邑。

### 元嘉二年夏四月甲寅孝崇皇后匽氏崩五月辛卯葬孝崇皇后于博陵

按《后汉书桓帝本纪》云云。按《孝崇匽皇后传》，“后在
位三年，元嘉二年崩。以帝弟平原王石为丧主，敛以
东园画梓、寿器、玉匣、饭含之具，礼仪制度，比恭怀皇
后。使司徒持节大长秋奉吊祠，赙钱四千万，布四万
匹，中谒者仆射典护丧事，侍御史护大驾卤簿。诏安
平王豹、河间王建、渤海王悝、长社益阳二长公主，与
诸”国侯三百里内者，及中二千石、二千石令长相，皆
会葬。将作大匠复土缮庙，合葬博陵。

====永康元年帝崩尊窦皇后为皇太后太后临朝与父武定策迎解渎亭侯宏====按《后汉书桓帝本纪》：“永康元年十二月丁丑，帝崩于
德阳前殿，年三十六。戊寅，尊皇后曰皇太后，太后临
朝。”按《灵帝本纪》，帝讳宏，肃宗元孙也。曾祖河间孝
王开，祖淑，父苌，世封解渎亭侯。帝袭侯爵。母董夫人。
桓帝崩，无子，皇太后与父城门校尉窦武定策禁中，
使守光禄大夫刘鯈持节将左右羽林至河间奉迎。
〈注〉《续汉志》曰：“桓帝之初，京师童谣曰：‘城上乌，尾毕逋。
公为吏，子为徒。一徒死，百乘车，车班班，入河间。河间
妃女工数钱，以钱为室，金为堂。石上慊慊舂黄粱。梁
下有悬鼓，我欲击之丞卿怒。城上乌者，处高独食，不
与下共’”，谓人主多聚敛也。“公为吏，子为徒”者，言蛮夷
叛逆，父既为军吏，子弟又为卒徒，往击之也。“一徒死，
百乘车”者，言前一人讨逆既死矣，后又遣百乘车往
也。“车班班”者，言乘舆班班，入河间迎灵帝也。“妃女数
钱”，言帝既立，其母永乐太后好聚金以为堂室也。“石
上慊慊”者，言太后虽积金钱，犹慊慊常若不足，使人
舂黄粱而食之也。“我欲击之”者，言太后教帝使卖官
受钱，天下忠笃之士怨望，欲击鼓求见“卿悬鼓者复
怒而止我也。”按桓思《窦皇后传》：后讳妙，章德皇后
从祖弟之孙女也。父讳武。延熹八年，邓皇后废后以
选入掖庭为贵人。其冬，立为皇后，而御见甚稀。帝所
宠惟采女田圣等。永康元年冬，帝寝疾，遂以圣等九
女皆为贵人。及崩，无嗣，后为皇太后。太后临朝定策，
立解渎亭侯宏，是为灵帝。太后素忌忍，积怒田圣等。
桓帝梓宫尚在前殿，遂杀田圣。又欲尽诛诸贵人，中
常侍管霸、苏康苦谏乃止。

### 灵帝建宁元年帝即位中常侍曹节矫诏迁太后于南宫

按《后汉书灵帝本纪》：“建宁元年春正月壬午，城门校
尉窦武为大将军。己亥，帝到夏门亭，使窦武持节，以
王青盖车迎入殿中。庚子，即皇帝位，年十二。九月丁
亥，中常侍曹节矫诏诛太傅陈蕃、大将军窦武。皇太
后迁于南宫。”〈注〉太后与窦武密谋，欲诛曹节。今武等
既诛，故太后被迁。按桓思《窦皇后传》，“时太后父大
将军武谋诛宦官，而中常侍曹节等矫诏杀武，迁太
后于南宫云台，家属徙比景。”

建宁二年尊董贵人为“孝仁皇后”，置永乐宫。

按《后汉书灵帝本纪》：建宁二年“春三月乙巳，尊慎园
董贵人为孝仁皇后。”〈注〉《续汉志》曰：置永乐宫，仪如桓
帝尊匽贵人之礼。按《孝仁董皇后传》：“后讳某，河间
人，为解渎亭侯。苌夫人生灵帝。建宁元年，帝即位，追
尊苌为孝仁皇，陵曰慎陵，以后为慎园贵人。及窦氏
诛，明年，帝使中常侍迎贵人，并征贵人兄宠到京师，
上尊号曰孝仁皇后，居南宫嘉德殿，宫称永乐。”

### 熹平元年六月癸巳皇太后窦氏崩秋七月甲寅葬桓思皇后

按《后汉书？灵帝本纪》云云。按桓思《窦皇后传》，“窦氏
虽诛，帝犹以太后有援立之功，建宁四年十月朔，率
群臣朝于南宫，亲馈上寿。黄门令董萌因此数为太
后诉怨，帝深纳之，供养资奉，有加于前。中常侍曹节、
王甫疾，萌附助太后，诬以谤讪永乐宫，萌坐下狱死。
熹平元年，太后母卒于比景，后感疾而崩。立七年，合
葬‘宣陵’。”

### 中平六年少帝即位尊皇后何氏为皇太后太后临朝孝仁皇后董氏以忧暴崩献帝立迁何太后于永安宫遇鸩而崩

按《后汉书灵帝本纪》。“中平六年夏四月丙辰。帝崩于
南宫嘉德殿。戊午，皇子辩即皇帝位。年十七。尊皇后
曰皇太后。太后临朝。大赦天下。六月辛亥。孝仁皇后
董氏崩。秋七月庚寅，孝仁皇后归葬河间慎陵。”按
《献帝本纪》。“孝献皇帝讳协，灵帝中子也。母王美人，为
何皇后所害。”中平六年四月，少帝即位，封帝为渤海
王，徙封陈留王。九月甲戌，即皇帝位，年九岁。迁皇太
后于永安宫。丙子，董卓杀皇太后何氏。按《灵思何
皇后传》：“后讳某，南阳宛人。家本屠者，以选入掖庭，生
皇子辩，养于史道人家，号曰史侯。拜后为贵人，甚有
宠幸，性彊忌，后宫莫不震慑。光和三年，立为皇后。时
王美人任娠，畏后，乃服药欲除之，而胎安”不动，又数
梦负日而行。四年，生皇子协，后遂鸩杀美人。帝大怒，
欲废后，诸宦官固请得止。董太后自养协，号曰“董侯
王。”美人，赵国人也，以良家子应法相，选入掖庭。帝愍
协早失母，又思美人，作《追德赋》《令仪颂》。中平六年帝
崩，皇子辩即位，尊后为皇太后。太后临朝，后兄大将
军进欲诛宦官，反为所害。后母舞阳君亦为乱兵所
杀。并州牧董卓被征，将兵入洛阳，陵虐朝廷，遂废少
帝为弘农王而立协，是为献帝。扶弘农王下殿，北面
称臣。太后鲠涕，群臣含悲莫敢言。董卓又议太后踧
迫永乐宫，至令忧死，逆妇姑之礼，乃迁于永安宫，因
进鸩弑而崩，在位十年。董卓令帝出奉常亭举哀，公
卿皆白衣“会，不成丧也。”合葬文昭陵。初，太后新立，当
谒二祖庙，欲斋，辄有变故，如此者数，竟不克。时有识之士心独怪之，后遂因何氏倾没汉祚焉。按孝仁
《董皇后传》，窦太后崩，始与朝政，使帝卖官求货，自纳
金钱，盈满堂室。中平五年，以后兄子卫尉修侯重为
骠骑将军，领兵千馀人。初，后自养皇子协，数劝帝立
为太子，而何皇后恨之，议未及定而帝崩。何太后临
朝，重与太后兄大将军进权势相害，后每欲参干政
事，太后辄相禁塞。后忿恚，《詈言》曰：“汝今辀张怙汝兄
耶？当敕骠骑断何进头来！”何太后闻，以告进。进与三
公及弟车骑将军苗等奏：孝仁皇后使故中常侍夏
恽、永乐太仆封谞等交通州郡，辜较在所，珍宝货赂，
悉入西省。“蕃后故事，不得留京师，舆服有章，膳羞有
品，请永乐后迁宫本国。”奏可。何进遂举兵围骠骑府，
收重重，免官自杀。后忧怖疾病暴崩，在位二十二年。
民间归咎何氏。丧还河间，合葬慎陵。